AQSh prezidentiga Respublikachilar partiyasidan nomzod, milliarder Donald Tramp hamda Demokratchilar partiyasidan nomzod, Vermont shtatidan senator Berni Sanders 3 mayda AQShning Indiana shtatida o‘tgan praymerizda g‘olib bo‘ldilar. Bu haqda TASS axborot agentligi xabar bermoqda. Ovozlarni hisoblash hali yakuniga yetmagan bo‘lsada, OAV prognozlariga ko‘ra, Tramp bu shtatda o‘ziga g‘oliblikni ta’minlab qo‘ydi. Ayni vaqtda u 54 foiz ovoz yiqqan. 2-o‘rinni Texas shtatidan senator Ted Kruz (32 foiz) egallamoqda. Yuqori uchlikdan, shuningdek, Ogayo gubernatori Jon Keysik (10 foiz) ham joy oldi. Shuningdek, Berni Sanders ham bu shtatda g‘oliblikni qo‘lga kiritdi. To‘ldirilgan byulletenlarning 68 foizi qo‘ldan o‘tkazilgandan keyin, Sanders 53,2 foiz ovoz, Klinton esa 46,8 foiz ovoz to‘plagani ma’lum bo‘ldi.